પ્રતિષ્ઠાનની આ પ્રવૃત્તિનો લાભ વધુ ગુજરાતી ગ્રંથોને અને એમના લેખકોને મળી શકે એવા ઉદ્દેશથી આ પ્રવૃત્તિનો વ્યાપ ૨૦૧૨ના વરસથી વિસ્તારવાનું નક્કી થયું છે. તદનુસાર હવે પછી જે કોઇ ગુજરાતી લેખક પોતાના ગ્રંથને કોઇપણ ભારતીય ભાષામાં અનૂદિત કરાવીને પ્રગટ કરાવવાનું પોતાનું સ્વતંત્ર આયોજન કરી શકે એમને ચોક્કસ આર્થિક અનુદાન આપવાનું ઠરાવવામાં આવ્યું છે. આ ધોરણ હેઠળ લેખકે પોતાનું પ્રગટ થયેલું પુસ્તક પોતે કઈ ભાષામાં એને પ્રગટ કરવા ઈચ્છે છે એની વિગત સાથે ટ્રસ્ટને જણાવીને પૂર્વસંમતિ પ્રાપ્ત કરવાની રહેશે. આ પછી પુસ્તક પ્રગટ થયેથી પ્રતિષ્ઠાન દ્વારા આ અનૂદિત પુસ્તક માટે વધુમાં વધુ રુ. ૨૫૦૦૦/- (પચીસ હજાર) સુધીનું અનુદાન મેળવી શકાશે. આ અંગે વિસ્તૃત માહિતી માટે રસ ધરાવતા લેખકોને વિનંતિ કરવામાં આવે છે કે તેઓ જરૂરી ફોર્મ પ્રતિષ્ઠાનના કાર્યાલયમાંથી મેળવી શકશે. બહારગામના લેખકોએ પોતાના નામ-સરનામા સાથેનું જવાબી કવર જરૂરી ટપાલ ટિકિટો લગાડીને મોકલવું જરૂરી છે.